Na podlagi 25. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18 - ZSPDSLS-1 in 79/18 - ZSPDSLS-1A) je Občinski svet Občine Rogašovci na …….. seji dne ……….., sprejel

**NAČRT RAVNANJA S PREMIČNIM PREMOŽENJEM**

**OBČINE ROGAŠOVCI ZA LETO 2022**

**1.**

**Uvodna pojasnila**

Letni načrt ravnanja s premičnim premoženjem je sestavljen v skladu z 25. členom Zakona o stvarnem premoženju države in samoupravnih lokalnih skupnosti (Ur. list RS, št. 11/18 - ZSPDSLS-1 in 79/18 - ZSPDSLS-1A) in sicer načrt vsebuje ravnanje načrt pridobivanja premičnega premoženja v posamični vrednosti nad 10.000 eurov in načrt razpolaganja s premičnim premoženjem v posamični vrednosti nad 10.000 eurov.

Načrt ravnanja s premičnim premoženjem za samoupravne lokalne skupnosti sprejme svet samoupravne lokalne skupnosti na predlog organa, odgovornega za izvrševanje proračuna samoupravne lokalne skupnosti, v rokih, določenih za sprejetje proračuna samoupravne lokalne skupnosti za tekoče oziroma prihodnje proračunsko leto. Svet samoupravne lokalne skupnosti lahko določi, da načrt ravnanja s premičnim premoženjem sprejme organ, odgovoren za izvrševanje proračuna samoupravne lokalne skupnosti.

Načrt pridobivanja premičnega premoženja zajema podatke o vrsti premičnega premoženja, pri čemer se ta razvrsti na motorna vozila, informacijsko opremo in drugo premično premoženje; o količini premičnega premoženja, izraženi v številu posameznih premičnin ter o planiranih sredstvih v proračunu, izraženih v tisočih za leto, na katero se nanaša načrt pridobivanja.

Načrt razpolaganja s premičnim premoženjem zajema podatke o vrsti premičnega premoženja, pri čemer se ta razvrsti na motorna vozila, informacijsko opremo in drugo premično premoženje; o količini premičnega premoženja, izraženi v številu posameznih premičnin ter orientacijski vrednosti, izraženi v tisočih. Orientacijska vrednost se določi izkustveno na podlagi primerjave prodaj primerljivega premoženja na trgu oziroma na podlagi drugih podatkov, s katerimi se določa cena stvarnega premoženja v smislu čim večjega približka dejanski vrednosti na trgu.

**2.**

**Načrt pridobivanja premičnega premoženja**

V letu 2022 se predvideva pridobivanje premičnega premoženja v ocenjeni vrednosti 47.000 EUR.

|  |  |  |
| --- | --- | --- |
| **Vrsta premičnega premoženja** | **Količina premičnega premoženja** | **Predvidena sredstva v proračunu 2022 (v EUR)** |
| Motorna vozila | 1 | 47.000 € |
| Informacijska oprema | / | / |
| Drugo premično premoženje | / | / |

Pridobivanje premičnega premoženja se v letu 2022 nanaša zgolj na eno vrsto premičnega premoženja in sicer na motornega vozila.

Obstoječe vozilo, traktor znamke Zetor, tipa P2F4J4 (letnik 2010), ki je bilo nabavljeno leta 2010 je obrabljeno in odsluženo, zato se v letu 2022 predvideva nabava novega vozila. Nabavna vrednost novega vozila je ocenjena na 47.000 eurov.

V letu 2022 znašajo predvidena razpoložljiva sredstva za nakup novega vozila 47.000 €.

**3.**

**Razpolaganje s premičnim premoženjem**

Prodaja premičnega premoženja v posamični vrednosti nad 10.000 EUR v letu 2022 ni predvidena.

**4.**

**Postopek pridobivanja in razpolaganja s premičnim premoženjem**

Po veljavnih predpisih občinski svet sprejema letni načrt ravnanja s premičnim premoženjem. O pravnem poslu ravnanja s premičnim premoženjem odloči in sklene pravni posel župan ter ob zaključnem računu poroča občinskemu svetu o realizaciji letnega načrta ravnanja s premičnim premoženjem.

Številka: 478-5/2022-4 Župan:

Datum: 27.9.2022 Edvard MIHALIČ